Komedianti

Komedianti (v origináli Pagliacci) je opera od talianskeho skladateľa Ruggera Leoncavalla.

Opera pozostáva z prológu a dvoch aktov. Mala premiéru v milánskom divadle Teatro Dal Verme 21. mája 1892 pričom ju dirigoval Arturo Toscanini. V úlohe Neddy vystúpila sopranistka Adelina Stehle, v úlohe Cania tenor Fiorello Giraud, v úlohe Tonia barytón Victor Maurel a Silvia hral barytonista Mario Ancona.

Dej sa odohráva v kruhu pocestných komediantov, kde žiarlivý manžel Canio upodozrieva svoju manželku Neddu z nevery.

Najznámejšie árie sú Vesti la Giubba na konci prvého aktu (tenor) a No, Pagliacco non son na konci druhého aktu (taktiež tenor). „Nezabudnuteľných Caniov“ bolo v histórií mnoho, medzi nimi Franco Corelli, Jon Vickers, Giuseppe di Stefano, Plácido Domingo či José Cura.

Franco Zefirelli režíroval aj film Pagliacci v hlavnej úlohe s Terezou Stratas a Placidom Domingom.

Opery